stanford-oval/wikipedia huggingface dataset:
Jet Set Radio
Ääniraita

Pelin ääniraita:
|  |
| --- | --- | --- | --- | --- | --- | --- | --- | --- | --- |
| Nro | Nimi | Artisti | Kesto |  |  |  |  |  |  |
| 1. | Funky Radio | B.B. Rights |  |  |  |  |  |  |  |
| 2. | Mischievous Boy | Castle Logical |  |  |  |  |  |  |  |
| 3. | Dunny Boy Williamson Show (Japanese version only)  | Deavid Soul |  |  |  |  |  |  |  |
| 4. | Miller Ball Breakers | Deavid Soul |  |  |  |  |  |  |  |
| 5. | On the Bowl (A. Fargus Remix) | Deavid Soul |  |  |  |  |  |  |  |
| 6. | Up-Set Attack | Deavid Soul |  |  |  |  |  |  |  |
| 7. | Yappie Feet (Dreamcast version only)  | Deavid Soul |  |  |  |  |  |  |  |
| 8. | Yellow Bream | F-Fields |  |  |  |  |  |  |  |
| 9. | Magical Girl | Guitar Vader |  |  |  |  |  |  |  |
| 10. | Super Brothers | Guitar Vader |  |  |  |  |  |  |  |
| 11. | Grace and Glory | Hideki Naganuma |  |  |  |  |  |  |  |
| 12. | Humming the Bassline | Hideki Naganuma |  |  |  |  |  |  |  |
| 13. | Let Mom Sleep | Hideki Naganuma |  |  |  |  |  |  |  |
| 14. | Moody's Shuffle | Hideki Naganuma |  |  |  |  |  |  |  |
| 15. | Rock It On | Hideki Naganuma |  |  |  |  |  |  |  |
| 16. | Sneakman | Hideki Naganuma |  |  |  |  |  |  |  |
| 17. | Sweet Soul Brother | Hideki Naganuma |  |  |  |  |  |  |  |
| 18. | That's Enough | Hideki Naganuma |  |  |  |  |  |  |  |
| 19. | OK House | Idol Taxi |  |  |  |  |  |  |  |
| 20. | 'Bout the City | Reps |  |  |  |  |  |  |  |
| 21. | Everybody Jump Around | Richard Jacques |  |  |  |  |  |  |  |
| 22. | Electric Tooth Brush | Toronto |  |  |  |  |  |  |  |
| 23. | Just Got Wicked (North American version only)  | Cold |  |  |  |  |  |  |  |
| 24. | Recipe for the Perfect Afro (PAL version only)  | Feature Cast |  |  |  |  |  |  |  |
| 25. | Improvise (North American and PAL versions only)  | Jurassic 5 |  |  |  |  |  |  |  |
| 26. | Patrol Knob (North American and PAL versions only)  | Mix Master Mike |  |  |  |  |  |  |  |
| 27. | Many Styles (PAL version only)  | O.B. One |  |  |  |  |  |  |  |
| 28. | Slow (North American version only)  | Professional Murder Music |  |  |  |  |  |  |  |
| 29. | Dragula (Si Non Oscillas, Noli Tintinnare Mix) (North American version only)  | Rob Zombie |  |  |  |  |  |  |  |
| 30. | Funky Plucker (PAL version only)  | Semi Detached |  |  |  |  |  |  |  |
Aiheesta muualla

Jet Grind Radio MobyGamesissa (englanniksi)
Jet Set Radio Internet Movie Databasessa (englanniksi)
Pelin tiedot Segan sivuilla (Arkistoitu – Internet Archive) (englanniksi)
Gãmamudo

| Gãmamudo |
| --- | --- |
 Bafatán osa-alueet.
 Gãmamudo
 Koordinaatit: 12°16′20″N, 14°43′38″W 
Valtio:  Guinea-Bissau
Alue:  Bafatán alue
Hallinto:  
 – Hallinnon tyyppi:  osa-alue
Väkiluku (2009):  24 564
Infobox OKVirheellinen NIMI-arvo: 
Gãmamudo on osa-alue eli sektori Bafatán alueella Guinea-Bissaussa. Osa-alueella 24 564 asukasta (vuonna 2009, väestönlaskenta).
Gãmamudon osa-alueen pinta-ala on 903,2 neliökilometriä. Kaupunkiväestöä ei ole.
Gáhkkorjávri

| Gáhkkorjávri |
| --- | --- |
Valtiot:  Suomi 
Paikkakunta:  Utsjoki
Koordinaatit:  70°04′13″N, 27°51′00″E
Järvinumero:  68.011.1.007
Mittaustietoja
Pinnankorkeus:  130,9 m 
Rantaviiva:  0,564 km 
Pinta-ala:  1,95 km² 
 fiGáhkkorjávri 
Gáhkkorjávri (Kahkkorladdu) on järvi Utsjoen pohjoiskolkassa Lapin maakunnan pohjoisosassa. Sen pinta-ala on 1,95 hehtaaria. Etäisyys Rovaniemeltä on 407 kilometriä pohjoiskoilliseen. Gáhkkorjávri on Suomen pohjoisin yli hehtaarin laajuinen vakavesi.
Maantiede

Gáhkkorjávrin pituus lännestä itään on noin 200 metriä. Saaria ei ole. Rannat ovat alavaa suomaata. Noin puolitoista kilometriä kaakkoon sijaitsee Isonkivenvaara. Nuorgam sijaitsee Gáhkkorjávrin koillispuolella. Gáhkkorjávrin itärannalta lähtee laskuoja Niitojohka koilliseen, oja laskee Tenoon.
Gáhkkorjávri (68.011.1.007) kuuluu Nuorgamin alueeseen (68.011), joka on kolmannen jakovaiheen vesistö Tenojoen vesistössä (68). Toinen jakovaihe on Tenon alaosan alue (68.01). Nuorgamin alueella on 17 vähintään hehtaarin laajuista vakavettä, joista laajimmat ovat Keädgejavri ja Skaidejavri.
Hannu Blommila

Hannu "Hauta" Blommila (s. 13. elokuuta 1957) on suomalainen radiotoimittaja. Hän on toimittanut Yleisradiossa Kauriin kääntöpiiriä, Mustafan basaaria, Progeyötä ja Rockradiota. Blommila on myös scifi-harrastaja.
Aiheesta muualla

Vesa Sisättö, Jukka Halme. Hannun basaarissa: Hannu Blommilan 50-vuotisjuhlakirja. Espoon science fiction- ja fantasiaseura ESC. 2007.
Gary Dourdan

| Gary Dourdan |
| --- | --- |

Henkilötiedot
Koko nimi:  Gary Robert Durdin
Syntynyt: 11. joulukuuta 1966 (ikä 57)  Philadelphia, Pennsylvania
Näyttelijä
Aktiivisena:  1991–
Merkittävät roolit:  Warrick Brown (CSI)
Palkinnot
 New American Cinema Award (2000)  Image Award (2003, 2006)  Screen Actors Guild Awards (2005) 
Aiheesta muualla
IMDb 
Elonet
Gary Robert Dourdan (s. 11. joulukuuta 1966 Philadelphia, Pennsylvania, Yhdysvallat) on yhdysvaltalainen näyttelijä, joka tunnetaan parhaiten roolistaan Warrick Brownina televisiosarjasta CSI.
Elämäkerta

Dourdan muutti nuorena perheensä kanssa Philadelphiasta Willingboroon, New Jerseyn. Kun Dourdan oli kuusivuotias, hänen 23-vuotias isoveljensä kuoli Haitilla pudottuaan motellin parvekkeelta. Kuolemantapaus jäi selvittämättömäksi. Dourdan kiinnostui samoihin aikoihin näyttelemisestä, musiikista ja taistelulajeista. Myöhemmin hän muutti New Yorkiin, jossa työskenteli ovimiehenä harjoitusstudiolla.
Elämäkerta > Näyttelijänä

Dourdan päätyi lopulta näyttelijäksi, kun näyttelijä ja tanssija Debbie Allen hankki hänelle roolin televisiosarjasta A Different World. Sarjan jälkeen Dourdan esiintyi muutamissa televisiosarjoissa ja elokuvissa, kuten Saarten salaisuus, Teräsmieheni ja Alien – ylösnousemus ennen kuin sai uransa merkittävimmän roolin televisiosarjasta CSI. Sarjan ohella hän on tehnyt myös muutamia äänirooleja animaatioihin, kuten Fillmore, Kim Possible, sekä vuonna 2008 julkaistuun elokuvaan Batman: Gothamin ritari.
Aiheesta muualla

Gary Dourdan CSI guide.comissa
Gutenbergin linna

Gutenbergin linna
Gutenbergin linna (saksaksi Burg Gutenberg) on linna Liechtensteinissa Balzersissa. Gutenberg on yksi viidestä ruhtinaskunnan linnasta ja toinen kahdesta, jotka ovat säilyneet tähän päivään saakka. Toisin kuin Vaduzin linna Vaduzissa, Gutenbergin linna ei ole Liechtensteinin ruhtinasperheen asuinpaikka. Se on avoinna yleisölle museona. Linna sijaitsee kukkulalla lähellä Balzersin keskustaa, ja sinne pääsee kadun ja Burgweg-tien kautta.[lähde? ]
Historia

Linnan kukkulalla on ollut asutusta jo kivikaudella. Arkeologiset kaivaukset ovat paljastaneet useita esihistoriallisia esineitä, kuten 12-senttisen Mars von Gutenberg -figuriinin, joka on nyt esillä Liechtensteinin kansallismuseossa.
Gutenbergin linna on rakennettu sydänkeskiajalla. Se oli alkuun kirkko, jota ympäröi hautausmaa. Kirkko raunioitui vuosisatojen kuluessa, mutta se entistettiin 1905–1912. Hautausmaan käyttö lopetettiin 1100-luvun alussa.selvennä
Nykypäivä

Gutenbergin linna on avoinna yleisölle maksutta ympäri vuoden. Linnan vuonna 2010 kunnostetut kappeli ja ruusutarha ovat yleisölle avoinna maksutta sunnuntaisin kesän matkailukaudella (1. toukokuuta – 31. lokakuuta) kello 10–19.
HMS Clyde (N12)

| HMS Clyde |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  15. toukokuuta 1933
Laskettu vesille:  15. maaliskuuta 194
Palveluskäyttöön:  12. huhtikuuta 1935
Poistui palveluskäytöstä:  19. heinäkuuta 1945
Loppuvaihe:  myyty romutettavaksi 30. heinäkuuta 1946
Tekniset tiedot
Uppouma:  2 165 t (pinnalla) 2 680 t (sukelluksissa)
Pituus:  105 m
Leveys:  8,61 m
Syväys:  4,85 m
Koneteho:  10 000 hv/2 500 hv
Nopeus:  22 solmua (pinnalla) 10 solmua (sukelluksissa)
Miehistöä:  61
Aseistus
Aseistus:  6 x 21" (533 mm) torpedoputkea 1 x 4" tykki
HMS Clyde (viirinumero N12) oli Britannian kuninkaallisen laivaston vuonna 1934 vesillelaskettu River-luokan sukellusvene.
Valmistus

Alus tilattiin 20. joulukuuta 1932 Vickers Armstrongilta Barrow-in-Furnessista, missä köli laskettiin 15. toukokuuta 1933. Alus laskettiin vesille 15. maaliskuuta 1934 ja otettiin palvelukseen 12. huhtikuuta 1935.
Palvelus

Alus lähti 31. elokuuta 1939 HMS Severnin kanssa Gibraltarilta Freetowniin Etelä-Atlantille sijoitettuun laivastoon suojaamaan saattueita. Se saapui 7. syyskuuta Freetowniin.
Seuraavana päivänä alus lähti Freetownista ensimmäiselle partiomatkalleen Guineanlahdelle. Se palasi 2. joulukuuta Freetowniin neljänneltä partiomatkaltaan ja lähti 7. joulukuuta viidennelle partiomatkalleen, minkä päätyttyä alus määrättiin Dakariin huoltoon. Se saapui 15. joulukuuta Dakariin telakalle.
Alus palasi 20. joulukuuta Freetowniin, mistä se lähti 5. tammikuuta 1940 Portsmouthiin. Alus saapui 19. tammikuuta Portsmouthiin. Konerikko viivästytti matkan jatkamista Blythiin. Aluksen miehistö harjoitteli 8. helmikuuta Portsmouthin edustalla. Alus siirrettiin 11. helmikuuta Portsmouthissa telakalle.
Alus lähti 15. maaliskuuta Portsmouthista Blythiin, jonne se saapui 18. maaliskuuta. Alus jatkoi 21. maaliskuuta Scapa Flowhun, jonne se saapui 23. maaliskuuta HMS Buttermeren saattamana.
Alus poistettiin palveluksesta 19. heinäkuuta 1945 Kilindinissä Keniassa ja myytiin romutettavaksi 30. heinäkuuta 1946. Alus romutettiin Durbanissa Etelä-Afrikassa.
Päälliköt

Aluksen päällikköinä olivat:
William Eric Banks 21. helmikuuta 1938 - 3. helmikuuta 1940
Richard Lindsay Stephen Gaisford 3. helmikuuta - 18. huhtikuuta 1940
David Caldicott Ingram 18. huhtikuuta 1940 - 1. toukokuuta 1942
Russell Stanhope Brookes 1. toukokuuta 1942 - 9. syyskuuta 1944
Raymond Henry Bull 9. syyskuuta 1944 - 24. toukokuuta 1945
David Sivewright Brown 24. toukokuuta - 19. heinäkuuta 1945
Hannu Ehoniemi

| Hannu Ehoniemi> Henkilötiedot |
| --- | --- |
Syntynyt: 5. elokuuta 1935 (ikä 89) Räisälä
Kansalaisuus:  Suomi
Uran tiedot
Laji:  aitajuoksu
Seura:  Tampereen Urheilijat -38 (-1958) Kylmäkosken Veikot (1959) Helsingin Kisa-Veikot (HKV)  (1960-)
Kilpauran kesto:  -1965
Saavutukset
Ennätykset:  400 m 49,2 (1961)   1 500 m 4.19,2 (1957)   110 m aidat 15,1 (1964)   200 m aidat 23,7 (1964)   400 m aidat 51,5 (1964)   seiväshyppy 375 cm (1959)
Hannu Kalevi Ehoniemi (vuoteen 1958 Suutari) (s. 5. syyskuuta 1935 Räisälä) on entinen suomalainen aitajuoksija päälajinaan 400 m aidat. Uransa hän aloitti 10-ottelijana.
Ehoniemi aloitti uransa 10-ottelijana ja oli mukana kesäkuussa 1958 Itä-Saksan Riesassa maaottelussa Itä-Saksaa vastaan sijoittuen 8:ksi tuloksella 6225 pistettä.
Syksystä 1959 lähtien Hannu Ehoniemi siirtyi 400 metrin aitajuoksuun. Samaan aikaan hän siirtyi Helsinkiin ja siirtyi Helsingin Kisa-Veikkojen (HKV) riveihin. Vuoden 1960 Kalevan kisoissa hän sijoittui 5:ksi. Saman vuoden SM-viestien 4 x 400 ja 4 x 800 metrillä hän oli saavuttamassa hopeaa HKV:n riveissä. Seuraavat viisi vuotta Ehoniemi oli Kalevan kisoissa mitaleilla saavuttaen kolme SM-hopeaa. Tyypillisesti edellä oli Turun Toverien Jussi Rintamäki. Vuonna 1962 hän oli mukana Belgradin EM-kisoissa, mutta jäi alkueriin 5. sijalla. Parhaat tuloksensa Ehoniemi teki vuonna 1964 syyskesällä Helsingissä ajalla 51,5, joka jäikin hänen ennätyksekseen.
Helsinkiin siirrytyään Ehoniemi toimi palomiehenä.
Saavutukset

400 metrin aitajuoksussa
EM-kisoissa alkuerien 5. sija 1962
PM-kisoissa hopeaa 1961 ja 1963
3 kertaa SM-hopeaa: 1961, 1962 ja 1964
kerran SM-pronssia: 1963
4 × 400 metrin juoksussa HKV:n riveissä:
Suomen mestaruus 1964
4 kertaa SM-hopeaa 1960, 1961, 1962 ja 1963
4 × 800 metrin juoksussa HKV:n riveissä:
Suomen mestaruus 1964
SM-hopeaa 1960
Guillem Balagué

| Guillem Balagué |
| --- | --- |

Henkilötiedot
Syntynyt: Barcelona, Espanja
Ammatti:  jalkapallotoimittaja
Muut tiedot
Merkittävät teokset: Another Way of Winning: 2012
Aiheesta muualla
Kotisivu
Guillem Balagué (s. Barcelona) on espanjalainen jalkapallotoimittaja -asiantuntija ja kirjailija. Hän toimii asiantuntijana Sky Sportsin Revista de la Liga -ohjelmassa. Balagué toimii myös Englannin yhdeksänneksi korkeimmalla sarjatasolla pelaavana Biggleswade Unitedin puheenjohtajana. Hän on kirjoittanut myös muihin jalkapallolehtiin ja -sivustoihin.
Balagué on työskennellyt vuodesta 1997 Sky Sportsin espanjalaisen jalkapallon asiantuntijana. Kesäkuussa 2008 hän julkaisi oman nettisivunsa, jossa on muun muassa blogi ja uutisia. Vuonna 2006 hän julkaisi ensimmäisen kirjansa, A Season on the Brinkin, joka käsitteli Liverpool FC:n Mestarien liigan voittoon päättynyttä kautta 2004–2005. Marraskuussa 2012 Balagué julkaisi Pep Guardiolan elämäkerran Another Way of Winningin, joka oli ehdolla vuoden jalkapallokirjaksi niin Englannissa kuin Saksassakin. Vuonna 2013 Balagué suoritti UEFA:n B-valmentajalisenssin ja suorittaa tällä hetkellä A-lisenssiä. Balagué on osannut ennakoida uransa aikana oikein useita suuria jalkapallosiirtoja, muun muassa Cristiano Ronaldon siirron Manchester Unitedista Real Madridiin.
Balagué on hyvin aktiivinen myös Twitterissä, jossa hänellä on lokakuussa 2015 915 000 seuraajaa. Hän toimii myös espanjalaisen lehden AS:n Ison-Britannian kirjeenvaihtajana.
Teokset

A Season on the Brink: Rafael Benitez, Liverpool and the Path to European Glory: A Portrait of Rafa Benitez's Liverpool, Orion, 2006
Guillem Balagué's Euro 2012 Diary, Amazon Media, 2012
Pep Guardiola: Another Way of Winning: The Biography, Orion, 2012
Guillaume de Lorris

| Guillaume de Lorris |
| --- | --- |
 Miniatyyri Guillaume de Lorrisin teoksesta Roman de la Rose.
Henkilötiedot
Ammatti:  runoilija
Aiheesta muualla
Löydä lisää kirjailijoitaKirjallisuuden teemasivulta
Guillaume de Lorris oli ranskalainen runoilija. Hän kirjoitti 25-vuotiaana (noin 1230) ensimmäisen osan, 4 058 ensimmäistä säettä, kuuluisaa Ruusuromaania (Roman de la Rose), missä hän kuvaa allegorian muodossa lempeä sen ensi heräämisestä voitokkaaseen saavutukseen asti. Tämä haaveilevan tunteellinen teos hallitsi koko ranskalaista keskiaikaa, ja sitä jatkoi Jean de Meung, kuitenkin toisenlaisessa hengessä, filosofis-oppineesti ja kyynisesti.
Aiheesta muualla

Kuvia tai muita tiedostoja aiheesta Guillaume de Lorris Wikimedia Commonsissa
HMS Constance

HMS Constance on ollut kuuden Britannian kuninkaallisen laivaston aluksen nimenä.
HMS Constance (1797), 22-tykkinen kuudennen luokan alus
HMS Constance (1693), 3-tykkinen alus
HMS Constance (1846), 40-tykkinen neljännen luokan linjalaiva
HMS Constance (1880), potkurikorvetti
HMS Constance (1915), Cambrian-luokan risteilijä
HMS Constance (R71), Co-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Constance”, voi hakea sivunnimihaulla, laajalla sivunnimihaulla tai tekstihaulla.
Glossop

| Glossop |
| --- | --- |
 Näkymä Glossopiin Snake Passista.
 fiGlossop 
 53°26′38″N, 1°56′56″W 
Valtio:  Yhdistynyt kuningaskunta
Alue:  Englanti
Hallintoalue:  East Midlands
Shire-kreivikunta:  Derbyshire
Hallintopiiri:  High Peak
Maantiede
Kokonaispinta-ala:  8,46 km²
Korkeus merenpinnasta:  553 m 
Väestö
Väkiluku (2018):  33 287
Väestötiheys:  3 935 as./km²
Glossop on noin 33 000 asukkaan kaupunki Derbyshiren shire-kreivikunnassa pohjoisessa Keski-Englannissa, Peak Districtin alueella. Se kuuluu High Peakin hallintopiiriin mutta ei muodosta omaa kuntaansa (unparished area).
Glossop sijaitsee Etherowjoen varrella, noin 23 kilometriä itään Manchesteristä, 39 kilometriä länteen Sheffieldistä ja 48,3 kilometriä luoteeseen Matlockista. Glossop sijaitsee lähellä Derbyshiren, Cheshiren, Suur-Manchesterin, South Yorkshiren ja West Yorkshiren kreivikuntien rajoja.
Glossopin ystävyyskaupunki on Saksan Hessenin osavaltiossa sijaitseva Bad Vilbel.
Historia

Nimi "Glossop" on saksilaista alkuperää, vaikka ennen saksejakin alueella on ollut asutusta löydettyjen pronssikautisten hautapaikkojen perusteella. Roomalaiset saapuivat alueelle vuonna 78, jolloin kelttiläinen briganttien heimo hallitsi aluetta. Heimo piti pääpaikkanaan Yorkshireä. Anglit saapuivat Glossopin alueelle 600-luvulla. Vuodelta 1086 peräisin olevassa Domesday bookissa on mainittu Glossopin pitäjään kuuluvan 12 kylää. Vuonna 1066 Glossopin seutu valloitettiin ja siitä tehtiin William Peverelin johtama "kuninkaallinen metsä" (Royal Forest of the Peak). Tämän johdosta maanviljely ja asutustoiminta lamaantuivat sadoiksi vuosiksi. Kuningas Henry II antoi Glossopin linnan vuonna 1157 Pohjois-Irlannissa pääpaikkaansa pitävälle Basingwerken luostarille. Luostarin munkit kehittivät tämän jälkeen Glossopin alueen maataloutta. He myös tunkeutuivat kuninkaalliseen metsään. Munkit hankkivat Glossopille kauppaoikeudet vuonna 1290.
Talbotin perhe vuokrasi Glossopin linnaa 1300-luvun alussa. Myöhemmin linna päätyi Earls of Shrewsburyn vuokraukseen ja oli vuokralla vuoteen 1537 saakka. Howardin perhe omisti linnan vuodesta 1606 lähtien 300 vuotta. Kaupunki kehittyi hiljalleen nykyisen Old Glossopin ympärille. Puuvillan- ja villankehruuteollisuus alkoi kehittyä Glossopissa 1500- ja 1600-luvuilla. Jopa 46 kehruutehdasta perustettiin 1700-luvun lopulta 1800-luvun alkuun sijoittuvana ajanjaksona. Vuonna 1840 Glossopiin saatiin rautatie.
Glossopista tuli vuonna 1866 municipal borough. Samoihin aikoihin Glossopiin rakennettiin muun muassa kauppahalli ja kaupungintalo. Puuvillankehruu alkoi taantua 1900-luvulla ja lopulta tehtaat lopettivat toimintansa. Myös Howardin perhe poistui Glossopista.
Manchesterin kaupungin läheisyyden vuoksi moni käy Glossopista töissä siellä.
Tunnettuja asukkaita

John Aston, Jr. (s. 1947), entinen jalkapalloilija
Mark "Bez" Berry (s. 1964), tanssija ja perkussionisti
Eileen Cooper (s. 1953), taidemaalari
Nicholas Garlick (n. 1555–1588), pappi ja marttyyri
Hilary Mantel (s. 1952) kirjailija, novellisti ja kriitikko.
John Vernon Lord (s. 1939), kuvittaja ja lastenkirjailija
Kathy Staff (1928–2008), näyttelijä.
Ludwig Wittgenstein (1889 –1951), filosofi. Asui Glossopissa opiskellessaan ja työskennellessään Manchesterin yliopistossa.
Aiheesta muualla

Kuvia tai muita tiedostoja aiheesta Glossop Wikimedia Commonsissa
High Peak Borough Council (englanniksi)
Glossop Advertiser (paikallinen sanomalehti) (englanniksi)
Glossop Chronicle (paikallinen sanomalehti) (englanniksi)
www.thisisglossop.co.uk (Arkistoitu – Internet Archive) (englanniksi)
www.glossop.com (englanniksi)
Göran Hjelmman

Göran Hjelmman (12. lokakuuta 1898 Viipuri – 8. toukokuuta 1969 Helsinki) oli suomenruotsalainen lääkäri ja professori.
Hjelmmanin vanhemmat olivat kamreeri Karl Albert Hjelmman ja Ella Anna Aurora Rundgren ja puoliso vuodesta 1925 hammaslääkäri Alli Anna Sofia Lillsunde. Hän tuli ylioppilaaksi 1917 ja valmistui lääketieteen lisensiaatiksi 1926. Lääketieteen ja kirurgian tohtoriksi Hjelmman väitteli 1929. Hjelmman oli Helsingin yliopiston anatomian apulainen 1932–1942 ja professori (vaiht. ruotsinkielinen virka) 1942–1964. Hän julkaisi tutkimuksia anatomian, embryologian ja kirurgian alalta.
Kirurgisten tautien erikoislääkärin oikeudet Hjelmman sai 1929 ja toimi talvisodassa 7. Sotasairaalan ylikirurgina ja jatkosodan alkuvaiheessa 36. Kenttäsairaalan A-osaston vanhempana kirurgina. Sotilasarvoltaan hän oli lääkintämajuri (1942).
Gâcogne

| Gâcogne |
| --- | --- |
 Kunnantalo
 Gâcogne
 Koordinaatit: 47°13′50″N, 3°52′15″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Clamecy
Pinta-ala:  
 – Kokonaispinta-ala:  25,2 km²
Korkeus:  235 m
Väkiluku (2018):  235 
 – Väestötiheys:  9 as./km²
Kunnan numero:  58120
Infobox OKVirheellinen NIMI-arvo: 
Gâcogne on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Clamecyn kaupungista kaakkoon.
Gâcognessa on yhä nähtävissä jälkiä roomalaisesta tiestä. Paikka tunnettiin tuolloin nimellä Vasconium. Kunnan alueella on useita 1500-luvulta peräisin olevia linnoja, kuten Château de Saugny, Château de Raffigny ja Château de Ruère. Kunnan keskustassa olevalla kukkulalla on 1800-luvulla rakennettu Saint-Pierre-lès-Liensin kirkko. Samalla paikalla on ollut kirkko jo 1100-luvulla. Vuonna 1570 Corbignyn hugenotit polttivat kirkon ja pappilan.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Gâcogne Wikimedia Commonsissa
Hans Duncker

Hans Duncker (1881–1961) oli saksalainen biologi, lintujen geenitutkimuksen pioneereja.
Duncker opiskeli biologiaa Göttingenin yliopistossa, jossa hän väitteli filosofian tohtoriksi 1905. Hän sai opettajan viran bremeniläisestä korkeakoulusta, ja asui Bremenissä loppuelämänsä ajan.
Vuonna 1921 Duncker tutustui Karl Reichiin, lintukauppiaaseen ja lintujen kasvattajaan, ja yhdessä miehet ryhtyivät tutkimaan kanarialintujen ja muiden lemmikkilintujen laulua ja höyhenpuvun periytyvyyttä. 1925 Duncker tapasi varakkaan Carl Cremerin (1858–1938), jonka järjestämän taloudellisen tuen turvin Duncker ja Reich aloittivat laajamittaisen tutkimuksen undulaatin värimuunnoksista. He saivat käyttää Cremerin aviaarioita ja satoja lintuhäkkejä. Samoihin aikoihin he aloittivat projektin, jonka tarkoituksena oli risteyttää kanarialintu ja eteläamerikkalainen tulitikli (Carduelis cucullata), ja saada aikaan kanarialinnun punainen värimuunnos. Tämä kokeilu epäonnistui, sillä he saivat aikaiseksi vain punaruskeita kanarialintuja. Duncker havaitsi undulaatin höyhenpuvun värin koostuvan kolmesta geenitekijästä, joiden ansiota olivat kaikki mahdolliset värimuunnokset.
Duncker oli rotuhygienian kannattaja. Saksan kansallissosialistisen työväenpuolueen noustua valtaan 1933 hän kannatti ja edisti käsitystä myönteisestä rotuhygieniasta. Hän liittyi kansallissosialistiseen puolueeseen. Häntä syytettiin natsiksi, mutta nykyisin tiedetään hänen liittyneen puolueeseen vastahakoisesti. Toisen maailmansodan jälkeen Duncker järjesti ja luetteloi uudelleen Bremenin Übersee-Museumin.
Hannes Sonck

| Johannes Erik Eiel ”Hannes” Sonck> Henkilötiedot |
| --- | --- |
Syntynyt: 25. elokuuta 1919 Antrea
Kuollut: 18. toukokuuta 1952 (32 vuotta) Helsinki
Kansalaisuus:  Suomi
Uran tiedot
Laji:  10-ottelu
Seura:  Viipurin Urheilijat
Saavutukset
Ennätykset:  Pituushyppy 729 (1943)   Kolmiloikka 15,04 (1945)   10-ottelu 6624 pist. (1942, nykytaulukolla 6303)
Johannes Erik Eiel ”Hannes” Sonck (25. elokuuta 1919 Antrea – 18. toukokuuta 1952 Helsinki) oli suomalainen yleisurheilija ja ammatiltaan arkkitehti.
Sonck sijoittui EM-kilpailuissa 1946 kolmiloikassa viidenneksi ja kesäolympialaisissa 1948 kymmenottelussa 17:nneksi. Hän voitti Suomen-mestaruuden kymmenottelussa vuosina 1939, 1940, 1942, 1943, 1944 ja 1948, pituushypyssä vuonna 1942 sekä kolmiloikassa vuonna 1943.
Sonck toimi Suomen joukkueen lipunkantajana 1948 Lontoon olympialaisten avajaisissa. Hän kuoli leukemiaan 32-vuotiaana toukokuussa 1952.
Gutenbergin Raamattu

Yhdysvaltain Kongressin kirjaston omistama Gutenbergin Raamattu
Gutenbergin Raamattu on latinankielisen Raamatun eli Vulgatan painos, jonka Johannes Gutenberg painoi Mainzissa, Saksassa vuonna 1455. Raamatun painotyöt alkoivat 23. helmikuuta kyseisenä vuonna. Raamattu on kuuluisin kaikista inkunaabeleista eli ennen vuotta 1501 painetuista kirjoista. Raamatun painaminen merkitsi painettujen kirjojen massatuotannon alkua länsimaissa.
Kokonaisuudessaan Raamatussa oli 1 282 sivua. Suurin osa painettiin kaksiosaisena, Vanhana ja Uutena testamenttina. Uskotaan, että Raamattua painettiin yhteensä noin 180 kappaletta, 40 pergamentille ja 140 hamppupaperille. Kyseessä oli mullistava määrä aikana, jolloin kaikki kirjat oli tehty työläästi käsin. Kirjojen painaminen kesti yhteensä kolme vuotta. Tuossa ajassa yksi käsin kopioija olisi tuottanut suunnilleen yhden Raamatun.
Kirjat kuitenkin väritettiin painamisen jälkeen käsityönä. Tämän vuoksi jokainen teos on yksittäiskappale. Kahden värin painomenetelmä kehitettiin myöhemmin.